Jeffreyfuru er et viktig tømmertre. I handelen skilles det ikke mellom jeffreyfuru og gullfuru, men de kan lett skilles på at ferskt virke fra jeffreyfuru har søt duft, mens gullfuru lukter sterkt av terpentin. På slutten av 1800-tallet var det vanlig å fremstille terpentin ved å destillere harpiks fra gullfuru. Hvis man forvekslet gullfuru og jeffreyfuru, kunne det få tragiske konsekvenser ettersom harpiksen til jeffreyfuru inneholder det eksplosive stoffet heptan.